Ir-Regolament tal-Kunsill (KE) Nru 1267/95
tad-29 ta’ Mejju 1995
li jemenda r-Regolament (KEE) Nru 1332/92 li jintroduċi miżuri speċifiċi għaż-żebbuġ tal-mejda
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partkolari l-Artikolu 43 tiegħu,
Wara li kkunsidra l-proposta tal-Kummissjoni,
Wara li kkunsidra l-opinjoni tal-Parlament Ewropew [1],
Billi r-Regolament (KEE) Nru 1332/92 [2] jipprovdi l-għajnuna, b’kontribuzzjoni finanzjarja mill-Komunità, għall-kostituzzjoni ta’ kapital tax-xogħol maħsub għalbiex jistabbilizza l-provvista billi jiżgura b’mod partikolari l-finanzjament tal-ħażna meħtieġa għar-rilaxx xieraq tal-prodott fis-suq; billi, għall-għanijiet tal-konċessjoni ta’ din il-għajnuna, il-kooperattivi u l-assoċjazzjonijiet fis-settur interessat għandhom jiġu ikkunsidrati, għal perjodu massimu taż-żmien ta’ tliet snin, bħala ekwivalenti għall-gruppi tal- produtturi jew ta’ assoċjazzjonijiet ta’ dan it-tip;
Billi, mogħtija s-sitwazzjoni eżistenti fl-Istati Membri, ġie ppruvat illi l-perjodu taż-żmien ta’ tliet snin mhux biżżejjed għalbiex jippermetti lill-kooperattivi u lill-assoċjazzjonijiet kollha minn dawn interessati f’dan li jikkompletaw it-trasformazzjoni fil-gruppi jew l-assoċjazzjonijiet minn dawn riferiti għalihom; billi, bħala riżultat ta’ dan, sabiex tiġi pprevenuta l-interruzzjoni fil-finanzjament tal-kapital tax-xogħol u sabiex it-trasformazzjonijiet jiġu megħjuna li jiġu kkompletati, dan il-limitu taż-żmien għandu jiġi estiż b’sena,
ADOTTA DAN IR-REGOLAMENT:
Artikolu 1
Fl-Artikolu 3(3) tar-Regolament (KEE) Nru 1332/92, il-frażi "tliet snin" hija hawnhekk mibdula bil-frażi "erba" snin.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fid-29 ta’ Mejju 1995.